Audi RS5

Το Audi RS5 είναι το ισχυρότερο μοντέλο της σειράς A5 της Audi και η πρώτη γενιά του παρουσιάστηκε στο Σαλόνι Αυτοκινήτου της Γενεύης τον Μάρτιο του 2010. Αρχικά ήταν διαθέσιμο με κιβώτιο διπλού συμπλέκτη 7 σχέσεων. Από τον Μάρτιο του 2017 έως τον Νοέμβριο του 2024 παρήχθη η δεύτερη γενιά του.

 Πρώτη γενιά 
 Βελτιώσεις 
Το RS5 φέρει ορισμένες εμφανείς αλλαγές σε σύγκριση με το στάνταρ Audi A5:

 διαφορετικούς προφυλακτήρες εμπρός και πίσω, για καλύτερη αεροδυναμική
 ανασηκώμενη πίσω αεροτομή (αυτόματα από τα 120 km/h)
 καθρέφτες αλουμινίου
 διπλή εξάτμιση με οβάλ «μπούκες»

Στο εσωτερικό, η δερμάτινη ταπετσαρία, η επένδυση από ανθρακονήματα, το σπορ δερμάτινο τιμόνι και τα καθίσματα, τα πεντάλ αλουμινίου και τα διάφορα γράμματα RS5 είναι στάνταρ.

 Κινητήρας 
Ο βενζινοκινητήρας του RS5 βασίζεται σε αυτόν του τελευταίου Audi RS4, με αυξημένη ωστόσο κατά 30 ίππους (450 PS στις 8.250 στροφές το λεπτό) ισχύ, ενώ ταυτόχρονα η ροπή παρέμεινε ίδια, στα 430 N·m στις 4.000 έως 6.000 στροφές το λεπτό. Επιπλέον, το RS5 είναι εφοδιασμένο με ημιαυτόματο κιβώτιο διπλού συμπλέκτη S-Tronic 7 σχέσεων και με μόνιμη τετρακίνηση quattro, χαρακτηριστικό όλων των Audi υψηλών επιδόσεων. Παράλληλα, το αυτοκίνητο διαθέτει σπορ ανάρτηση, η οποία, όπως και το κιβώτιο ταχυτήτων, μπορούν να ρυθμιστούν μέσω του συστήματος Audi Drive Select.

 Audi RS5 Κινητήρας: Οκτακύλινδρος σε διάταξη V8 με ηλεκτρονικό άμεσο ψεκασμό Κυβισμός: 4.163 cm³ Διάμετρος x Διαδρομή: 84,5 x 92,8 mm  Μέγιστη ισχύς: 331 kW (450 PS) στις 8.250 rpm Μέγιστη ροπή: 430 N·m στις 4.000 - 6.000 rpm Κιβώτιο ταχυτήτων: Ημιαυτόματο διπλού συμπλέκτη S tronic 7 σχέσεων Μετάδοση:Μόνιμη τετρακίνηση quattro Επιτάχυνση 0–100 km/h:* 4,6 sec Μέγιστη ταχύτητα:* 250 km/h (ηλεκτρονικά περιορισμένη)280 km/h κατόπιν επιλογής, με έξτρα χρέωση (ηλεκτρονικά περιορισμένη)Κατανάλωση (συνδυασμένη):*10,8 λίτρα στα 100 χιλιόμετραΕκπομπές CO2:*252 gr/km
Εργοστασιακές μετρήσεις

 Δεύτερη γενιά (2017 - 2024) 

Η δεύτερη γενιά του RS5 βασίζεται στο A5 F5 και παρουσιάστηκε επίσημα ως coupé στο 87ο Σαλόνι Αυτοκινήτου της Γενεύης τον Μάρτιο του 2017. Το σπορ coupé κυκλοφόρησε τον Ιούνιο του 2017 σε τιμές που ξεκινούσαν από 80.900 ευρώ.[6] Η εκδοχή RS5 Sportback παρουσιάστηκε στο Διεθνές Σαλόνι Αυτοκινήτου της Νέας Υόρκης το 2018. Αρχικά εισήχθη μόνο στις ΗΠΑ και τον Καναδά. Στην Ευρώπη, κυκλοφόρησε μόλις τον Φεβρουάριο του 2019. 

 Εξωτερικοί σύνδεσμοι 

 Η επίσημη Γερμανική ιστοσελίδα του Audi RS5
 Η επίσημη Ελληνική ιστοσελίδα του Audi RS5
 autobild.gr/ Audi RS5
 i-live.gr/ Audi RS5

RS5
Κατηγορία:Γερμανικά αυτοκίνητα
Κατηγορία:Σπορ αυτοκίνητα